text: Lavede hjulspin foran politiet
  06 juni 2015 kl. 08.53
  19-årige lavede hjulspin foran betjente. Knaldet for spritkørsel.
  Politiet sigter to for spritkørsel fredag aften.
  Begge var unge mænd, og begge var til Danmarks Hurtigste Bil i Vandel, skriver Lokalavisen Kolding.
  Den 19-årige lavede så meget hjulspin, at dækkene sprang. Det fik to betjente til at henvende sig til den unge mand.
  Det viste sig, at han var fuld.
  Også en anden spritbilist fik politiet fat i ved Danmarks Hurtigste Bil. Det var også en 19-årig mand.
  